|  |
| --- |
|  |
| **GULBENES NOVADA PAŠVALDĪBA** |
| Reģ.Nr.90009116327 |
| Ābeļu iela 2, Gulbene, Gulbenes nov., LV-4401 |
| Tālrunis 64497710, mob.26595362, e-pasts; dome@gulbene.lv, www.gulbene.lv |

**GULBENES NOVADA PAŠVALDĪBAS DOMES LĒMUMS**

Gulbenē

|  |  |
| --- | --- |
| **2025.gada 29.maijā** |  **Nr. GND/2025/398** |
|  |  **(protokols Nr.12; 67.p)** |

**Par aizņēmumu investīciju projektam “Autoceļa Stradu skola – Antani pārbūve Stradu pagastā, Gulbenes novadā”**

Investīciju projekts “Autoceļa Stradu skola – Antani pārbūve Stradu pagastā, Gulbenes novadā” atbilst Gulbenes novada pašvaldības attīstības programmas 2025.-2030.gadam investīciju plāna 2025.-2027.gadam Ilgtermiņa prioritātes IP2. Ilgtspējīga ekonomika un uzņēmējdarbību atbalstoša vide, Vidējā termiņa prioritātes VTPE1. Sasniedzamība un pieejamība, RVE1.1. Attīstīta satiksmes un sakaru infrastruktūra, projektam Nr. iE1.1.76. un iznākuma rezultatīvais rādītājs ir pārbūvēts autoceļa  "Stradu skola - Antani" segums 1,786 km garumā.

2023.gada 30.oktobrī Gulbenes novada pašvaldība noslēdza iepirkuma līgumu Nr. GNP 2023/80 ar Sabiedrību ar ierobežotu atbildību “KEM” par būvprojekta izstrādi ar līgumcenu 8167,50 EUR (astoņi tūkstoši viens simts sešdesmit septiņi *euro* piecdesmit centi) ar PVN un autoruzraudzību ar līgumcenu **1 452,00 EUR** (viens tūkstotis četri simti piecdesmit divi *euro* nulle centi) ar PVN autoceļa pārbūvei Stradu pagastā. 2024.gadā Gulbenes novada pašvaldība no pašvaldības budžeta ir apmaksājusi būvprojekta izstrādi 8 167,50 EUR apmērā.

Gulbenes novada pašvaldības Iepirkumu komisija 2025.gada 20.februārī ir paziņojusi iepirkuma “Autoceļa Stradu skola – Antani pārbūve Stradu pagastā, Gulbenes novadā” uzvarētāju – VAS “Latvijas autoceļu uzturētājs”, ar kuru var slēgt iepirkuma līgumu par kopējo summu **100 397,62 EUR** (viens simts tūkstoši trīs simti deviņdesmit septiņi *euro* sešdesmit divi centi) ar PVN.

2025.gada 13.maijā Gulbenes novada pašvaldība ir noslēgusi iepirkuma līgumu Nr. GNP 2025/13 ar Sabiedrību ar ierobežotu atbildību “RS Būvnieks” par būvuzraudzību autoceļa “Stradu skola – Antani” pārbūvei Stradu pagastā, Gulbenes novadā ar līgumcenu **3 413,41 EUR** (trīs tūkstoši četri simti trīspadsmit *euro* četrdesmit viens cents) ar PVN.

Investīciju projekts “Autoceļa Stradu skola – Antani pārbūve Stradu pagastā, Gulbenes novadā” atbilst likuma “Par valsts budžetu 2025.gadam un budžeta ietvaru 2025., 2026. un 2027.gadam” 38.panta pirmās daļas 7.punktā noteiktajiem kritērijiem par iespēju saņemt valsts budžeta aizdevumu ceļu būvniecības projektiem, tajā skaitā projektā paredzēto inženiertīklu būvniecībai, ievērojot nosacījumus, ka pašvaldības budžeta ikgadējais līdzfinansējums, sākot ar 2025. gadu, nav mazāks par 15 procentiem un ikgadējais aizņēmuma apmērs nav lielāks par 85 procentiem no pašvaldības kopējām projekta izmaksām attiecīgajā gadā.

Gulbenes novada pašvaldības tiesības ņemt aizņēmumu nosaka likuma “Par pašvaldību budžetiem” 22.panta pirmā daļa, kas nosaka, ka pašvaldība, pamatojoties uz domes lēmumu, var ņemt īstermiņa un ilgtermiņa aizņēmums un uzņemties ilgtermiņa saistības. Pašvaldības domes lēmumā, ar kuru pašvaldība uzņemas ilgtermiņa saistības, paredzami arī šādu saistību izpildes finansējuma avoti. Ilgtermiņa aizņēmumi šā likuma izpratnē ir aizņēmumi, kuru atmaksas periods pārsniedz viena saimnieciskā gada ietvarus.

Lai efektivizētu 2025.gada pašvaldības budžeta līdzekļu izlietojumu, Gulbenes novada Centrālās pārvaldes Finanšu nodaļa konstatē, ka investīciju projekta “Autoceļa Stradu skola – Antani pārbūve Stradu pagastā, Gulbenes novadā” finansēšanai nepieciešams ņemt aizņēmumu Valsts kasē, kas sastāda **89 473,58 EUR** (astoņdesmit deviņi tūkstoši četri simti septiņdesmit trīs *euro* piecdesmit astoņi centi), pašvaldības budžeta līdzfinansējums 15 % apmērā no atlikušajām projekta izmaksām 2025.gadā sastāda **15 789,45 EUR** (piecpadsmit tūkstoši septiņi simti astoņdesmit deviņi *euro* četrdesmit pieci centi).

Projektu paredzēts īstenot līdz 2025.gada 31.decembrim.

Ievērojot minēto un ņemot vērā faktu, ka pašvaldībai nepieciešams finansējums investīciju projekta **“Autoceļa Stradu skola – Antani pārbūve Stradu pagastā, Gulbenes novadā’’** īstenošanai, pamatojoties uz “Likuma par budžeta un finanšu vadību” 41.panta piekto daļu, kas nosaka pašvaldībai ir tiesības ņemt aizņēmumus un sniegt galvojumus tikai gadskārtējā valsts budžeta likumā paredzētajos kopējo palielinājuma apjomos, likuma “Par pašvaldību budžetiem” 22.pantu, kas paredz pašvaldības tiesības ņemt aizņēmumus, 22.1 pantu, kas nosaka, ka pašvaldības ņem aizņēmumus, noslēdzot aizņēmuma līgumu ar Valsts kasi, ievērojot Ministru kabineta 2019.gada 10.decembra noteikumus Nr.590 “Noteikumi par pašvaldību aizņēmumiem un galvojumiem”, kas nosaka kārtību, kādā pašvaldības var ņemt aizņēmumus, Pašvaldību likuma 10.panta pirmās daļas 21.punktu, kurš nosaka, ka dome ir tiesīga izlemt ikvienu pašvaldības kompetences jautājumu un pieņemt lēmumus citos ārējos normatīvajos aktos paredzētajos gadījumos, kā arī ņemot vērā Apvienotās Attīstības un tautsaimniecības komitejas un Finanšu komitejas ieteikumu, atklāti balsojot: ar 15 balsīm "Par" (Ainārs Brezinskis, Aivars Circens, Anatolijs Savickis, Andis Caunītis, Atis Jencītis, Guna Pūcīte, Guna Švika, Gunārs Babris, Gunārs Ciglis, Intars Liepiņš, Ivars Kupčs, Lāsma Gabdulļina, Mudīte Motivāne, Normunds Audzišs, Normunds Mazūrs), "Pret" – nav, "Atturas" – nav, "Nepiedalās" – nav, Gulbenes novada pašvaldības dome NOLEMJ:

1. 2025.gada investīciju projekta “Autoceļa Stradu skola – Antani pārbūve Stradu pagastā, Gulbenes novadā” īstenošanai, kas atbilst pašvaldības apstiprinātajai attīstības programmai “Gulbenes novada pašvaldības attīstības programma 2025.-2030.gadam” un nodrošina lietderīgu investīciju īstenošanu pašvaldības autonomās funkcijas, gādāt par pašvaldības īpašumā esošo ceļu būvniecību, uzturēšanu un pārvaldību, izpildei:

1.1. iesniegt investīciju projektu **“**Autoceļa Stradu skola – Antani pārbūve Stradu pagastā, Gulbenes novadā**’’** Satiksmes ministrijā atzinuma saņemšanai.

1.2. pēc pozitīva Satiksmes ministrijas atzinuma saņemšanas par atbalstu aizņēmuma izsniegšanai, ņemt ilgtermiņa aizņēmumu **89 473,58 EUR** (astoņdesmit deviņi tūkstoši četri simti septiņdesmit trīs *euro* piecdesmit astoņi centi)apmērā no Valsts kases ar tās noteikto procentu likmi uz 10 gadiem ar atlikto pamatsummas maksājumu līdz 2026.gada jūnijam. Aizņēmuma atmaksu garantēt ar Gulbenes novada pašvaldības budžetu. Aizņēmumu izņemt 2025.gadā.

1.3. paredzēt pašvaldības 2025.gada budžetā nepieciešamo līdzfinansējumu līdz **15 789,45 EUR** (piecpadsmit tūkstoši septiņi simti astoņdesmit deviņi *euro* četrdesmit pieci centi).

2. UZDOT Gulbenes novada Centrālās pārvaldes Finanšu nodaļas ekonomistei A. Zagorskai nodrošināt dokumentu sagatavošanu un iesniegšanu Satiksmes ministrijai, kā arī Finanšu ministrijas Pašvaldību aizņēmumu un galvojumu kontroles un pārraudzības padomei.

3. PILNVAROT Gulbenes novada domes priekšsēdētāju parakstīt aizdevuma līgumu.

Gulbenes novada pašvaldības domes priekšsēdētājs A. Caunītis